GiliGold/VAD_KnessetCorpus huggingface dataset:
יואל חסון: אז אם לסכם ולחזור לנושא עצמו, אני מציע שכן תהיה הגדרה בתקנון לנושא של אירוע מיוחד, ששם תהיה ליושב-ראש אפשרות ברורה להוציא מיד ובאותו הרגע, וכן לאפשר לוועדת האתיקה סנקציה כספית בנושא זה.
יואל חסון: עכשיו, למה סנקציה כספית?
יואל חסון: מכיוון שאם לא תהיה סנקציה כספית, יהיו חברי כנסת שבדיוק ירצו את ההצגה הזאת.
יואב בן צור: כן, ברור.
יואל חסון: הרי הם ירצו שיוציאו אותם, כי מי יפספס את ההוצאה הזאת, כולם יראו אותה.
יואל חסון: נשיא ארצות הברית נואם, חבר הכנסת איקס מוּצא אחר כבוד החוצה, כל הזום עליו, הכול סבבה.
יואל חסון: אבל אם הוא ידע שנכנסת לזה גם אפשרות של פגיעה בשכר, של סנקציה כלכלית, הוא יחשוב פעמיים.
יואב בן צור: אלא אם מישהו יממן לו את זה כדי שיעשה את זה.
יואל חסון: זה לא חוקי עד כמה שאני יודע.
יואב בן צור: חבר הכנסת חיים ילין, בבקשה.
חיים ילין: כבוד היושב-ראש, אני הבנתי מעודד שהוא אמר שאני בעד.
חיים ילין: אז באמת אני בעד, אבל רק בעד חלק אחד.
חיים ילין: לחלק השני אני מתנגד.
יואב בן צור: לגבי איזה חלק אתה בעד?
חיים ילין: לצמצם את השלוש קריאות לקריאה אחת.
יואב בן צור: זה כבר קיים, זו הפרה חמורה.
<ארבל אסטרחן: לא, היום הפרה חמורה זה הצגת חפץ - - -
חיים ילין: רגע, אתם מדברים על הרבה דברים ולא לגופו של עניין.
חיים ילין: יש שני נושאים.
חיים ילין: הראשון, לגבי מישהו שפותח את הפה ולא מתנהג... אני לא רוצה לקרוא לזה תרבות.
חיים ילין: אתה יודע, בעברית כולם משתמשים במילה הזאת "תרבות", אבל יש מילה שהיא מעבר לתרבות, קוראים לה "קולטורה".
חיים ילין: את המילה הזאת אין בעברית.
חיים ילין: היא מדברת גם על תרבות התנהגותית, לא רק על התרבות.
חיים ילין: ואת זה אין במיל.
חיים ילין: מי שגדל בחו"ל, יש לו את זה קצת, לפעמים, אם עדיין נשאר לו קצת מהניחוח הזה.
חיים ילין: לכן אני טוען שהראשון שפותח את הפה – להעיף אותו.
חיים ילין: אבל, זה צריך לבוא יחד עם עוד משהו, וזאת צריכה להיות הוראה חד-משמעית של יושב-ראש הכנסת וצריך להוסיף את זה בתקנון:
חיים ילין: גם אם מישהו רוצה את הצילום – אין מצלמות.
חיים ילין: המצלמות רק על הנואם.
חיים ילין: שלעולם לא תהיה מצלמה על מי שבא ופותח את הפה בטקס כזה.
יואב בן צור: עשו את זה עכשיו בתיקון של חוק ערוץ הכנסת, לא?
חיים ילין: לא, זה לא נעשה.
יואל חסון: זה דווקא רעיון מעניין.
חיים ילין: שנייה, אני רוצה להסביר.
חיים ילין: הרי כולנו חיים בתוך עמנו.
חיים ילין: כשנדלקת הנורית, פתאום מתחילות ה...
חיים ילין: פעם אמרתי שאני לא יודע אם הכנסת זה המליאה או "הפרסה".
חיים ילין: אני לא יודע איפה הכנסת האמתית.
חיים ילין: ולכן, אם תכבה את המצלמה – זהו, הוצאת את העוקץ למי שינסה לעשות את זה.
חיים ילין: שתי הערות לגבי הסעיף השני, שהוא קנס כספי, או, כמו שאמר גם חבר הכנסת אורן חזן, להכריח את חבר הכנסת להיות כמה שיותר.
חיים ילין: אני אגיד לכם שני דברים, אחד שייך לשלטון הקומוניסטי והשני שייך לשלטון הפשיסטי.
חיים ילין: אחד נכנס לכיס של מישהו בלי שהוא מבין אפילו איך ולמה ובאיזה זכות נכנסים לכיס.
חיים ילין: והצד השני – שמכריחים אותו לעשות משהו שאולי הוא לא רוצה לעשות, מתוך איזשהו משטר.
יואב בן צור: אבל תגיד לי, חבר הכנסת חיים ילין, אם אתה רוצה למנוע ממישהו שלא ידבר בכלל, איך אתה עושה את זה?
יואב בן צור: אז הוצאת אותו, יופי, אוקיי.
יואב בן צור: אבל - - -
יואב בן צור: אז תשעה אותו?
חיים ילין: אני נגד שייכנסו לכיס של חברי הכנסת.
חיים ילין: יש הבדל בין זה לבין חוק טיבי, שהוא שפך את המים, שזה נזק, זה סיפור אחר.
חיים ילין: לא יכול להיות שמישהו גורם לנזק שעולה כסף לכנסת ולמשלם המסים.
חיים ילין: אבל כאן אנחנו מדברים על נזק עקיף.
חיים ילין: אל תתחילו עם הדברים האלה, לא צריך.
חיים ילין: אני חייב להבהיר למה אני מתנגד לפגיעה בשכר ולמה אני חושב שצריך להוציא אותו מיד, בלי שמצלמות מראות את זה.
חיים ילין: ואני אומר לכם, הרי תמיד יוכלו לצלם את זה.
חיים ילין: מי שמתכונן לעשות את זה, תמיד יהיה מלמעלה מישהו שיצלם את זה.
חיים ילין: אבל אני מודיע לכם חגיגית שאם יש עוזר או צלם שצילם את האירוע הזה והוא מפיץ אותו – מבחינתי תבוא ותעצור גם את זה.
יואב בן צור: מה זה "תבוא ותעצור"?
יואב בן צור: מה, אם יבוא עכשיו מישהו ביציע ויצלם - - -
חיים ילין: ידידי היקר, בואו לא נהיה תמימים, גם שרים כשהם רוצים להתלהם, לפני שהם מתלהמים הם מדליקים את הפלאפון בשביל שיצלמו אותם.
חיים ילין: אז אל תהיה לי תמים, בחייאת רבאק.
חיים ילין: לכן, אני אומר לך, אם רוצים לעשות הצגה אז יעשו הצגה, גם עם השכר וגם עם זה וגם עם זה.
חיים ילין: אבל לפחות אנחנו כמחוקקים וכאנשים שרוצים לשמור על הבית הזה ועל הקולטורה של הבית הזה – בוא נשים גם אנחנו את המעצורים.
חיים ילין: כי בסוף זה גם עניין של חינוך, לא יעזור כלום.
חיים ילין: מי שרוצה להופיע, יופיע בכל דרך אחרת.
חיים ילין: לכן אני אומר, בוא תסגור את הפינה הזאת.
חיים ילין: אם אי אפשר לצלם ואם אתה תבוא ותעצור את מי שיש לו את הצילומים והוא מפיץ אותם.
חיים ילין: .. אני חושב שזה מה שצריך לעשות.
חיים ילין: קטונתי מעניין התקנון ומכל הדברים האלה - - -
<ארבל אסטרחן: אז באמת חלק מהדברים האלה הם בחוק וחלק הם ב - - -
חיים ילין: אני חייב לסכם ולהגיד שמבחינתי זה לא שייך לפוליטיקה.
חיים ילין: זה ביזיון של ממשלת ישראל ושל כנסת ישראל, זה הסמלים... אתה יודע, כשאתה בא ואתה נלחם על חוק ועל כל מיני דברים, על סמלי מדינת ישראל.
חיים ילין: חברי כנסת הביאו פה את חוק ההמנון, חוק הדגל וכו', אבל יכולים בשנייה אחת לבזות את מדינת ישראל על ידי כל מיני תרגילים שמופעים אחרי זה בתקשורת.
חיים ילין: וזו צביעות שאין כמותה, ממש צביעות.
חיים ילין: ולכן - - -
יואב בן צור: לצערנו ישנם חברי כנסת שמנצלים את הדמוקרטיה והופכים את הכנסת לקרקס, אנחנו רואים את זה ואנחנו צריכים לראות איך אנחנו אוכפים את הסדר גם בשגרה ולא רק כשטראמפ או מישהו אחר מגיע.
חיים ילין: רגע, הערה אחרונה, מאוד חשובה.
חיים ילין: בדרך כלל כשמגיע נשיא או ראש ממשלה ממדינה אחרת לנאום, גם ראש הממשלה נואם וגם יו"ר האופוזיציה לפעמים נואם.
חיים ילין: השאלה אם גם הערות ביניים כלפי ראש הממשלה במעמד הזה וראש האופוזיציה צריכות להיות באותו דין.
חיים ילין: ולמה אני אומר את זה?
יואל חסון: אותו דין.
יואל חסון: אנחנו מדברים על הדיון.
יואב בן צור: תרבות הדיון כשאדם נמצא.
יואל חסון: אנחנו מדברים על עצם הפרעה לדיון שבו השתתף מנהיג זר.
יואל חסון: לכן אי אפשר להפריע לא לראש הממשלה ולא לאף אחר.
<ארבל אסטרחן: ככה זה מנוסח כרגע.
<ארבל אסטרחן: כל הדיון.
חיים ילין: כי היינו בחמישים שנים לאיחוד ירושלים, וכל אחד נאם, והייתה תרבות בלתי רגילה, באמת, אף אחד לא הפריע, שמעו גם את ראש הממשלה וגם את ראש האופוזיציה.
חיים ילין: אלא שאחרי זה ראש הממשלה קיבל החלטה לעלות, כמו בגנון, כדי לענות; וראש האופוזיציה, כמו במעונות יום, גם בא לענות.
חיים ילין: אתם מבינים?
חיים ילין: ברגע שגם ראש הממשלה וראש האופוזיציה מבזים את הכנסת על ידי שטויות - - -
<רונית חייקין: יו"ר האופוזיציה לא ביזה, זה נעשה לפי החוק – הוא עולה אחרי ראש הממשלה.
חיים ילין: אני לא מדבר על מה שנאמר, אני מדבר על הקרקס שאחד עולה אחד יורד, אחד עולה אחד יורד.
יואב בן צור: ביקשו מיושב-ראש האופוזיציה להתעלות על עצמו ולא לענות אחרי שראש הממשלה ענה.
<רונית חייקין: אם ראש הממשלה עולה אז למה שיו"ר האופוזיציה לא יעלה?
חיים ילין: חבר'ה, מה שאני מנסה להגיד זה שבסוף הרי צריך קצת בטן קשה בכנסת, צריך לדעת להתאפק ולספוג.
חיים ילין: הרי אנחנו במעמד הזה ואנחנו כל הזמן חוטפים מכל הכיוונים.
חיים ילין: אבל אין מה לעשות, מספיק שעשית מעשה טוב וזה מחפה על כל מה שיורדים עליך.
חיים ילין: לכן אני בא ואני מבקש שכשאנחנו דנים, לדון על כל הסוגיה של מתי זה מתחיל, מתי זה מסתיים ועל מה בעצם אנחנו מדברים.
חיים ילין: כי אחרי שראש האופוזיציה עלה, גם ראש הממשלה היה עולה עוד פעם אם הוא היה רוצה - - -
יואב בן צור: נכון, הם יכלו לעשות את הסבב הזה כל היום.
חיים ילין: אבל אי אפשר לעשות מאיתנו ילדים קטנים.
יואב בן צור: אז אולי צריך לתקן את התקנון כך שבאירועים מיוחדים, כמו לציון משהו, יקבעו שראש הממשלה מדבר, יושב-ראש האופוזיציה מדבר – וזהו.
יואב בן צור: אין להמשיך.
<קריאות: לא, נו באמת - - -
<רונית חייקין: ראש הממשלה יכול תמיד לבוא ולתת הודעה, אתם לא יכולים להגביל אותו.
<רונית חייקין: ויו"ר האופוזיציה יכול לבוא באופן אוטומטי אחריו, זה לפי חוק.
יואב בן צור: אז אני אומר, בואו נתקן את התקנון.
יואב בן צור: אם עכשיו נמצא נשיא כמו טראמפ, שמדבר, וראש הממשלה מדבר, אז מה?
יואב בן צור: אז עכשיו נעשה פינג-פונג שם?
יואב בן צור: נו באמת, איך זה ייראה?
<קריאה: צריך קצת אחריות אישית במקרים כאלה.
יואב בן צור: בסדר, אבל אם אין אחריות כזאת אז בואו נעשה אותה אנחנו.
<רונית חייקין: אז אתה רוצה להגביל את ראש הממשלה?
<רונית חייקין: כי אין לו אחריות אישית?
יואב בן צור: אנחנו יודעים מי יהיה ראש הממשלה?
יואב בן צור: מה, כל הזמן הוא יהיה?
חיים ילין: בכלל לא הבנתם מה שאני אומר.
חיים ילין: אני אומר שלפעמים כשנכנסים לתגובות כאלה הלוך-חזור הלוך-חזור זה מבזה את הכנסת לא פחות מאשר חברי כנסת שמדברים או צועקים על מישהו.
איילת נחמיאס ורבין: כן, אבל אתה יודע מה?
איילת נחמיאס ורבין: וסליחה שאני מדברת בעמידה, אני מתנצלת.
איילת נחמיאס ורבין: אני חושבת שההערה שלך בנושא נאום ראש הממשלה ויושב-ראש האופוזיציה במעמד נשיא מדינה – כולנו מסכימים שצריך - - -
יואב בן צור: גם באירועים מיוחדים, כשיש נשיא המדינה ואנשים אחרים.
איילת נחמיאס ורבין: רגע, ידידי, אני חושבת שאנחנו צריכים להקדיש את הדיון הזה לנושא של ראשי מדינות, כי ימים מיוחדים זה דיון אחר.
יואב בן צור: מסכים.
איילת נחמיאס ורבין: אבל חיים, בהמשך להערתך לגבי הפינג-פונג הזה בין יושב-ראש האופוזיציה לראש הממשלה, אי אפשר להרחיב את המגבלות האלה באופן חסר פרופורציות.
איילת נחמיאס ורבין: וזה לא רק עניין של אחריות אישית, הרי בסוף גם ראש הממשלה ויושב-ראש האופוזיציה - - -
יואב בן צור: טוב, אנחנו מתמקדים בנושא של מנהיגים מארצות חוץ שנמצאים בבית המחוקקים.
יואב בן צור: אני חושב שתרבות דיון זה לא משהו שיוצרים אותו ביום אחד, אבל צריך ליצור אותו, וצריך לקבוע דברים בתקנון.
יואב בן צור: אנחנו נסגור את הישיבה ונחזור אליה - - -
<רונית חייקין: רגע, אני רוצה להגיד איזה משפט ליואל.
<רונית חייקין: יואל, מי יהיה אחראי על זה - - -
יואב בן צור: מכיוון שיושב-ראש הוועדה הקבוע מבקש להיות בהצבעה, אנחנו סוגרים את הישיבה, וב-12:45 תתקיים הצבעה.
בשעה 12: (היו"ר יואב קיש)>
יואב קיש: אני ממשיך את הישיבה.
יואב קיש: כל חברי הכנסת שהיו פה התבטאו בעד שינוי התקנון כפי שהגשנו אותו ונשמעו הצעות לדברים נוספים, שבהם נעסוק בישיבה אחרת במידה שנחליט לקדם את זה, כי מדובר בתיקוני חקיקה ולא תקנון.
יואב קיש: אני בעצם אצביע לבד כנראה, אבל כולם מסכימים.
יואב קיש: אני רואה פה כל מיני נציגות סיעות כאלה ואחרות, ובגדול לא נשמעו דעות שונות בדיון לגבי ההצעה לתיקון תקנון הכנסת כפי שהקראנו קודם.
יואב קיש: מי בעד קבלת התקנון?
יואב קיש: בעד אישור ההצעה – פה אחד
יואב קיש: התיקון יונח בהתאם לנוהל.
יואב קיש: הישיבה סגורה, תודה.
יואב קיש: חבר הכנסת פולקמן, תציג את הבקשה.
רועי פולקמן: זה פשוט נושא שנדון בימים אלה, הוא גם עלה בוועדה.
רועי פולקמן: יש כמה חוקים, זה התעכב.
רועי פולקמן: מכיוון שחבר הכנסת טלי פלוסקוב מתעסקת בנושא הזה חודשים, הסיפור של יום הניצחון של הצבא האדום על הנאצים – החוק הזה של הגדרת היום הזה זה נושא שנדון בימים האלה והוא מגיע להכרעה.
רועי פולקמן: חברת הכנסת טלי פלוסקוב מתעסקת בזה כבר תקופה ארוכה.
רועי פולקמן: רוצים שהיא תוכל להציג את החוק הזה.
דוד ביטן: הבעיה היא אחרת – שהנוהג בכנסת הוא שאנחנו לא עושים את זה, רק במקרים מאוד מאוד חריגים.
יואב קיש: חברת הכנסת פלוסקוב דיברה איתי באופן אישי.
יואב קיש: אני אסביר: מדובר בחוק שעולה ביום ראשון בוועדת השרים לחקיקה, של ישראל ביתנו.
יואב קיש: אני לא יכול להצמיד אם אין לה שבועיים פחות, וזו העזרה היחידה שאנחנו עושים – על ההצמדה.
יואב קיש: היא אפילו לא תעלה לוועדת השרים לחקיקה.
יואב קיש: במידה והחוק של ישראל ביתנו לא יעבור, אז החוק של חברת הכנסת פלוסקוב לא יכול לעלות בלי ועדת השרים.
דוד ביטן: אם אתה חותם על ה - - - יש לה את הפטור.
יואב קיש: הוא כיו"ר הסיעה מתחייב לי שהיא לא תעלה את זה, אלא רק בהצמדה.
יואב קיש: לכן זו עזרה לחברת הכנסת פלוסקוב בעניין שהיא מובילה.
אלעזר שטרן: תגיד לי אם אני מבין לא נכון – מה שאני מבין - - -
<קריאה: שתחכה עוד שבוע.
יואב קיש: אם היא מעלה טרומית ביום רביעי - - -
אלעזר שטרן: תגיד לי באמת, אין לכם גבולות?
אלעזר שטרן: אתם אומרים שיש כבר חוק.
אלעזר שטרן: עכשיו הוויכוח הוא על קרדיט בתוך הקואליציה?
רועי פולקמן: זה לא ככה - - -
דוד ביטן: קודם כל – גם הרבה חברים מהאופוזיציה מבקשים את זה, למרות שהחוק עבר - - -
רועי פולקמן: הוא לא עבר.
רועי פולקמן: זה לא פייר מה שאתה עושה, אלעזר, ואני אסביר את זה.
דוד ביטן: יש גם אצלכם את הדברים האלה והסכמנו להם.
רועי פולקמן: אני אסביר.
רועי פולקמן: קורה מקרה שמישהו עובד על נושא, לא סתם out of the blue, עובד על נושא, ולא היה תיאום בתוך הקואליציה.
רועי פולקמן: בוקר אחד הוא מגלה שהוא עבד על משהו במשך חצי שנה ופתאום הוא מגלה שמישהו אחר מסיעה אחרת קידם את זה.
רועי פולקמן: אז נוהגים - - - אתה יודע כמה חוקים של אופוזיציה הוצמדו לחוק שכירות הוגנת של סתיו שפיר ושלי?
רועי פולקמן: – 8.
אלעזר שטרן: תשמע, אל תביא לי עכשיו דוגמאות מהכנסת הזו שאתם מפרקים לה את הצורה.
אלעזר שטרן: תביא לי דוגמה אחת שאני - - -
יואב קיש: אלעזר, אתה צדיק הדור, אתה לא עושה את זה.
יואב קיש: באופוזיציה הרבה פעמים זה קורה.
אלעזר שטרן: - - - בוועדת הכנסת, יש לך דיונים על מעמד הכנסת.
רועי פולקמן: זה בתיאום עם ישראל ביתנו.
יואב קיש: זה מתואם, זה בהסכמה, היא היתה צריכה להיות חתומה על החוק הזה.
רועי פולקמן: זה מצחיק שאתה אומר את זה כי לפיד עשה את זה לביטן – אתה זוכר שהוא נצמד לחוק של ביטן?
רועי פולקמן: כל הזמן עושים את זה, אבל אם זה בהבנה, בהסכמה - - -
יואב קיש: חברים, אני מעלה להצבעה.
יואב קיש: אחרי זה נדבר על ה-98.
אלעזר שטרן: אתם לא נורמליים, אין גבולות?
אלעזר שטרן: מספיק שבחדר ליד יש את הקרנבל הזה.
אלעזר שטרן: למה - - -
<קריאה: אם החוק של פלוסקוב יהיה זהה לחוק שעולה, היא לא תעלה את זה ברביעי הבא.
<קריאה: היא יכולה לעלות את זה בעוד שבועיים - - -
יואב קיש: לא, לא יתנו לה.
יואב קיש: רגע, זו שאלה עניינית, זה חשוב.
יואב קיש: בואו נשאל.
יואב קיש: אם שבועיים לאחר מכן - - -
<קריאה: אם החוק הוצבע, מה, היא תבוא שבועיים אחר כך ותצמיד אותו?
<קריאה: זה עושים הרבה.
יואב קיש: אז אם זה ככה אני לא ידעתי, רועי.
יואב קיש: זו לא התמונה שהצגתם לי.
<ארבל אסטרחן: והוועדה תמזג אותן.
<קריאה: הבקשה היא הצמדה.
<ירדנה מלר הורוביץ: זו לא תהיה הצמדה כי היא לא עומדת בתנאים של הצמדה, היא תהיה יחידה, על מכסה של הסיעה.
יואב קיש: היא תבוא להצבעה אחרי זה, היא תקבל אחרי זה את ההצבעה, ואחרי זה היא תוצמד.
יואב קיש: אז אפשר לסדר את זה בשבוע אחרי זה.
יואב קיש: אני אתן לה פטור לוועדת שרים, הם יאשרו.
יואב קיש: זה יהיה שבוע אחרי זה.
רועי פולקמן: במקום ועדת שרים - - -
יואב קיש: לא, ועדת השרים תיתן את האישור אוטומטית.
רועי פולקמן: מה שאנחנו מבקשים היום זה לפטור את הדיון בוועדת השרים.
יואב קיש: מי בעד הבקשה של חברת הכנסת טלי פלוסקוב?
יואב קיש: בעד הבקשה– 6
יואב קיש: אנחנו עוברים לבקשה נוספת של פטור מחובת הנחה.
יואב קיש: אני רוצה להציג אותה.
יואב קיש: מדובר בהצעה שהיו הרבה סערות בקואליציה, בנושא ביטול חזקת הגיל הרך, הצעה פרטית.
יואב קיש: על הצעה זו שמרכזת את הצעות הקואליציה, חתומים כל ראשי סיעות הקואליציה, ואנחנו פה, בעצם, בהסכמה אחת בקואליציה רוצים להעביר את ההצבעה הזו.
יואב קיש: לכן אנחנו מבקשים את הפטור.
יואב קיש: בעד הבקשה– 7
יואב קיש: תודה, ההצעה התקבלה.
יואב קיש: <קביעת סדרי דיון מיוחדים להצעת חוק השידור הציבורי הישראלי (תיקון מס' 8) התשע"ז- 2017(מ/ 1132) בקריאה שניה ושלישית, לפי סעיף 98 לתקנון הכנסת.
יואב קיש: אנחנו עוברים לנושא הבא – קביעת סדרי דיון מיוחדים להצעת חוק השידור הציבורי הישראלי.
יואב קיש: אני רוצה להגיד כך - - - דרך אגב, אני כבר אומר לח"כים – מי שלא רוצה לדבר לא חייב להיות פה כי אני לא אצביע עכשיו.
יואב קיש: אז קודם כל – לא תהיה הצבעה בנושא.
יואב קיש: אני רוצה את הדיון.
יואב קיש: חברים, הנושא הוא כזה – אנחנו דנים על הפעלת סעיף 98 כשהמשמעות שלו - - - אפשר לקרוא את הנוסח שלו מהתקנון?
<ארבל אסטרחן: זה תלוי ועומד בבג"ץ.
יואב קיש: אז ועדת המשנה של ועדת הכנסת תבחן ותחזיר את תשובתה.
יואב קיש: בלי קשר לזה שאנחנו עומדים כרגע בפני נושא של חוק שחייב גם להסתיים עם לוחות זמנים קשיחים.
יואב קיש: לכן אנחנו קודם כל בודקים אם יש פה נסיבות מיוחדות.
יואב קיש: ראשית, הסטטוס כרגע מבחינת ההסתייגויות – הבנתי שיש כרגע אי בהירות, כי בוועדה אתמול החברים באופוזיציה אמרו שהם מצטרפים לכל ההסתייגויות.
יואב קיש: ברור שברגע שכל חברי האופוזיציה מצטרפים לכל ההסתייגויות אנחנו מדברים על עשרות ימים של דיבור.
יואב קיש: עוד לא ברורה לי התמונה, אנחנו נדע את זה יותר מאוחר, אבל אני אומר – במידה ולוחות הזמנים של הדיבורים של ההסתייגויות יחרגו מעל זמן סביר אנחנו כמובן ניאלץ להפעיל את סעיף 98.
<קריאה: מה זה "זמן סביר"?
יואב קיש: עד 20 שעות.
יואב קיש: אני לא יודע, אני מדבר – שזה לא ימנע את חקיקת החוק.
יואב קיש: כרגע אני מבין שחברי האופוזיציה לא מצטרפים כולם לכל הסתייגות.
יואב קיש: ההסתייגויות הן אישיות, לא סיעתיות, עם רשימה, ולכן – לוחות הזמנים מבחינת משך הזמן עושים את זה סביר.
יואב קיש: יש פה עוד אילוץ, ואנחנו מדברים על החגים היהודיים.
יואב קיש: אתמול הגדירו חג חדש בישראל- ל"ד בעומר.
איילת נחמיאס ורבין: אני הגדרתי את "איסרו ל"ג".
יואב קיש: נשים רגע את הצחוק בצד – הנושא של החגים היהודיים, יושב פה חבר הכנסת יואב בן צור שמן הסתם החל מיום חמישי כבר ימצא עצמו חוגג את החג, ולכן גם לעניין הזה יש משמעות, ואנחנו נצטרך לבחון במסגרת לוחות הזמנים והמגבלות האם אנחנו מצליחים להעביר את זה ללא הפעלת סעיף 98 - - -
יואב בן צור: אנחנו חושבים שלהיצמד לחגים היהודיים בנושא של חופשה היה הרבה יותר קל.
יואב בן צור: זה מה שקורה בהרבה תלמודי תורה.
יואב בן צור: אני חושב שזו טעות שביום ראשון לא לומדים.
יואב בן צור: אני חושב שזה שדחו ליום שני זו טעות, אבל מה שבטוח זה שבחמישי בבוקר הרבה אנשים יעשו את דרכם למירון אחרת לא יוכלו להגיע בכלל לשם.
דוד ביטן: אבל אי אפשר, עם כל הכבוד, שבגלל זה לא נוכל להצביע.
יואב בן צור: ביום חמישי לא תוכל להצביע?
דוד ביטן: לא, לא נוכל להצביע.
יואב קיש: אני אתן לח"כים להתבטא, אנחנו לא נצביע על זה.
יואב קיש: נחכה לראות את סיכום ההסתייגויות, נחכה לראות את המשמעויות של לוחות הזמנים בהתאם לחגים היהודיים.
אלעזר שטרן: אפרופו מה שאמר חברי, חבר הכנסת בן צור, האמת היא שאנחנו כן חיים, בניגוד להשמצה שלו על כנסת ישראל, לפי לוח החגים העבריים.
אלעזר שטרן: ככה הכנסת עובדת, ככה רוב המדינה עובדת.
אלעזר שטרן: מה שעכשיו נהיה פה - - -
יואב בן צור: אני צנצנת אם מישהו מסיעת ש"ס נמצא במירון מיום חמישי.
יואב בן צור: אבל מה?
יואב בן צור: הם עושים לכם בלאגן בקואליציה.
יואב בן צור: הוא אמר – מתחילים לנסוע.
יואב בן צור: אני צנצנת אם הם במירון מיום חמישי.
רועי פולקמן: אכרם חסון הגיע מקבר יתרו ביום חגו.
רועי פולקמן: הגיע במיוחד כי היה צריך פה רוב.
יואב בן צור: מוזס מיום חמישי בבוקר שם.
איילת נחמיאס ורבין: ההפעלה המסיבית הזו של סעיף 98- אתם חושבים שהיא פוגעת בנו, אבל בפועל - - -
יואב קיש: אם לא תהיה סיבה לא נפעיל.
דוד ביטן: רק אם יש סיבה טובה, ובהמלצת היועצת המשפטית.
איילת נחמיאס ורבין: תקשיבו רגע - - -
דוד ביטן: החלטנו למנות שופט עליון שכל דבר נעביר לו לפני שאנחנו מחליטים.
יואב קיש: קראנו לזה – ועדת המשנה לוועדת הכנסת.
דוד ביטן: אנחנו נחליט שכל חוק כזה נשלח לשופט תורן והוא מחליט.
יואב קיש: תהיה לנו ועדת משנה לוועדת הכנסת שתורכב משופטי בג"ץ.
יואב קיש: כל פעם שנרצה התייעצות נשלח לוועדת המשנה.
יואב קיש: כמות הבג"צים שקורית פה בבית הזה זו הסיבה למה הדבר הזה נראה ככה.
יואב קיש: כשאני צריך לדבר עם מרכזת האופוזיציה, מרב מיכאלי, כדי להגיע להסכמה היא אומרת לי – מצטערת אני בבג"ץ.
יואב קיש: אז הבנתי מה יותר חשוב.
<ארבל אסטרחן: עדיין בית המשפט לא מבטל לכנסת חוקים.
איילת נחמיאס ורבין: תקשיבו רגע, סעיף 98 הוא סעיף שהופעל פה באופן מסיבי כמעט על גבול - - -
דוד ביטן: קודם כל הפעלנו אותו רק פעם אחת מחוץ לתקציב בקדנציה הזו.
יואב קיש: פעמיים.
יואב קיש: חוק ההסדרה ובחוק הקודם.
איילת נחמיאס ורבין: ועכשיו, לפני שבועיים.
דוד ביטן: סתם, הם אומרים.
איילת נחמיאס ורבין: אתה כבר מגזים.
איילת נחמיאס ורבין: אל תפריע לי יותר, ביטן.
איילת נחמיאס ורבין: תלך להפריע בדיון בוועדה המיוחדת, ושלום על ישראל.
איילת נחמיאס ורבין: די, מספיק.
יואב קיש: רק לגבי מה שאמרת – בדקנו את זה.
יואב קיש: הופעל פעמיים.
איילת נחמיאס ורבין: כי אתם כל הזמן מציגים את זה בצורה מעוותת, כאילו שאנחנו לא רוצים לבוא לקראתכם, כאילו שאנחנו לא רוצים לנסות ולפתור את הסוגייה, כאילו אנחנו לא רוצים שהציבור מצד אחד יראה שעל מה שחשוב לנו אנחנו נלחמים אבל איפה שזה נופל למקומות של חוסר סבירות – אנחנו מתגמשים.
איילת נחמיאס ורבין: סליחה, עם כל הכבוד, זה האופן שבו הקואליציה מציגה את זה, לא האופן שבו האופוזיציה מציגה את זה.
איילת נחמיאס ורבין: אז זה שביטן צועק יותר חזק ממני, וזה נדיר שיש אנשים שצועקים יותר חזק ממני, זה לא אומר שזה נכון.
יואב בן צור: נכון לעכשיו לא יקום.
איילת נחמיאס ורבין: הבעיות שלכם בתוך הקואליציה הן הרבה יותר קשות מאשר מול האופוזיציה.
איילת נחמיאס ורבין: עכשיו יש לך פתאום בעיה עם איסרו ל"ג בעומר – זה איסרו הפוך, כי הוא בא לפני החג.
איילת נחמיאס ורבין: אז תשמעו, אנחנו לא יכולים לפתור לכם את כל הבעיות, ואתם לא תכפו עלינו סדרי דיון, למשל, שנובעים מזה שעם כל הכבוד וההערכה שיש לי לחברי הכנסת החרדים – נובע כתוצאה מזה שהם רוצים להגיע להר מירון ביום חמישי בצהריים, בגלל זה שיש מדורות במוצאי שבת.
איילת נחמיאס ורבין: סליחה, עם כל הכבוד, אתם תתנו לנו את יומנו במליאה כראוי.
איילת נחמיאס ורבין: אנחנו הגשנו הסתייגויות ענייניות, אמיתיות, רציניות.
איילת נחמיאס ורבין: לא עשינו מסחרה של הסתייגויות.
איילת נחמיאס ורבין: אתם תתנו לנו להציג את הבעיה בחוק הזה כפי שאנחנו דורשים.
יואב קיש: ראשית, לגבי השימוש של סעיף 98 בכנסת ה-20.
יואב קיש: מלבד התקציב הוא הופעל בחוק ההסדרה והופעל לפני שבוע או שבועיים.
יואב קיש: אלה היו הפעמיים היחידות.
איילת נחמיאס ורבין: כי אתם פשוט כל הזמן מהלכים עלינו בחרב מאיימת ואנחנו גם לא רוצים שהבית הזה יתבזה.
יואב קיש: עד אתמול כולכם הצטרפתם לכל ההסתייגויות.
יואב קיש: זה מה שנאמר בוועדה אתמול.
איילת נחמיאס ורבין: אתה טועה, יואב, עם כל הכבוד.
יעקב פרי: אתה טועה קיש, לא.
יואב קיש: אז קודם כל אני שמח שאתם רוצים להפוך את זה לדיון ענייני.
יואב קיש: לכן, אם מדובר בדיון ענייני, אם אין סיבה מיוחדת – לא נפעיל את סעיף 98.
יואב קיש: אם תהיה סיבה – 98 יופעל.
יוסי יונה: כשאנחנו מגישים המון הסתייגויות על חוק זה לא כדי לטרטר אתכם או להציק לכם אלא בגלל שאנחנו חושבים – באמת, במקרה הספציפי הזה, לפחות תיקון מספר 8 נולד בחטא, ואנחנו יש בו משום פגיעה אנושה בדמוקרטיה הישראלית.
יוסי יונה: אנחנו באמת ובתמים חושבים שבעצם זה עוד ניסיון מצדו של ראש הממשלה להביא להשתלטות והייתי מכנה אותה אפילו "השתלטות עוינת" על השיח הציבורי בישראל.
יוסי יונה: כשאנחנו משתמשים בהסתייגויות האלה בזמן שהכנסת מאפשרת לנו בעצם למה אנחנו עושים את זה?
יוסי יונה: אנחנו רוצים להסב את תשומת ליבו של הציבור שנעשה כאן דבר נורא ואיום ולהשמיע את דעתנו ביחס אליו, כי זה נוגע בנושאים מאוד מאוד מהותיים, והכנסת מעניקה לנו את האפשרות הזו להביע את המחאה שלנו, גם אם החוק יעבור בסופו של יום – נגד דבר נורא שקורה, זה אומר שחוק מאוד מאוד בעייתי בלשון המעטה עומד לעבור, שיש בו מצד אחד פגיעה בחופש הביטוי, שיש בו חקיקה פרסונלית שכל מטרתו באה לעולם – משום שלא היה לרוחו של ראש הממשלה התוצאות של משחק לחלוטין הוגן.
יוסי יונה: זה חוק שהובא לעולם על ידי הממשלה הנוכחית, גם, והנה, עכשיו, כשהתוצאה היא לא לרוחו של ראש הממשלה הוא רוצה לשנות את התוצאות,.
יוסי יונה: הרבה פעמים יושב =ראש הוועדה המיוחדת בא ואומר – הביטו, אין כאן שום מעורבות, ראו את לשון החוק.
יוסי יונה: החומה הסינית בין הדרג המקצועי לדרג הפוליטי נשמרת.
יוסי יונה: אבל איפה הפרטים קבורים?
יוסי יונה: לא בלשון החוק, בעצם העובדה, אדרבא, שזה אותו חוק, רק התוצאה לפני כן לא היתה לרוחו של ראש הממשלה ועכשיו הוא אומר- יודעים מה?
יוסי יונה: נעשה את אותו תהליך בהתערבות כזו או אחרת שהתוצאות תהיינה לרוחו של ראש הממשלה.
יוסי יונה: זה הדבר הנורא, לא בלשון החוק אלא בקונטקסט שבתוכו אנחנו צריכים לדון באותו החוק, חוק שהוא לחלוטין זהה למה שהיה לפני כן בתאגיד השידור.
יוסי יונה: לכן אנחנו רוצים להביע את המחאה שלנו.
יוסי יונה: מה זה הפיליבסטר שאנחנו רוצים לעשות?
יוסי יונה: – לצעוק צעקה גדולה מאוד.
יוסי יונה: זה מצד אחד.
יוסי יונה: מצד שני – מתהדרים אנשי הקואליציה בכך שהם הביאו את התיקון הזה בכדי להבטיח את הזכויות של העובדים.
יוסי יונה: ניתן היה להבטיח זכויות של עובדים גם אם לא היו משנים את החוק הזה, עם גמישות של האוצר, גם גמישות של הקואליציה ושל התאגיד.
יוסי יונה: היה ניתן להבטיח את זה.
יואב קיש: התאגיד הוכיח, באמת, שהוא מאוד מתחשב ברשות לאורך השנתיים האחרונות.
יואב קיש: גמישות של התאגיד בקליטת עובדי הרשות.
יואב קיש: לא, הרגע אמרת – גמישות של התאגיד.
יואב קיש: כאילו היה לנו את זה.
איילת נחמיאס ורבין: לא, כי את זה יכולנו לכפות בלי התיקון.
יואב קיש: אם לא הבנת – את לא יכולה לכפות כלום על התאגיד.
איילת נחמיאס ורבין: אנחנו הבאנו את ה-450 עובדים.
יואב קיש: את לא יכולה לכפות כלום על התאגיד.
יוסי יונה: תזכור שבהצעת החוק המקורית היו אמורים מרשות השידור 25% בלבד ממצבת כוח האדם של התאגיד.
יוסי יונה: בכל זאת הצלחנו – אנחנו, יחד אתכם, להגדיל את זה לפחות ל-51%.
יוסי יונה: זאת אומרת שהתאגיד הוא לא מלך העולם עכשיו שהוא יכול להיכנע לרצונה של הכנסת - - -
יואב קיש: לא, אבל רק בחקיקה.
יואב קיש: גם את זה עשינו בחקיקה.
יואב קיש: עשינו את זה בחוק הקודם.
יואב קיש: לירושלים לא יכולנו להעביר אותם, על מה אתה מדבר?
יואב קיש: אל תהיה עכשיו נאיבי.
יואב קיש: הם רצו לא לבוא לירושלים.
איילת נחמיאס ורבין: אז מי כפה את זה עליהם?
יואב קיש: בחקיקה.
יוסי יונה: בעניין העובדים והיחס שטענו פעמים רבות שהוא לא היה הוגן ולא היה נדיב, מצדו של התאגיד וועדות האיתור ביחס לעובדים שבאו מרשות השידור.
יוסי יונה: אנחנו מסכימים בכך, ולכן גם כאבנו ולחמנו את כאבם של עובדים רשות השידור.
יוסי יונה: בכל אופן, אנחנו לא באנו כדי לקנטר או סתם כדי לתזז ולא באנו כדי לטרטר.
יוסי יונה: אנחנו חושבים שהחוק הזה נולד בחטא, אנחנו חושבים שהפיצול הזה בין התאגיד החדשות ובין תאגיד השידור הישראלי הציבורי – אנחנו חושבים שזו איזה מפלצת שמן הסתם תחייב אותנו להתכנס עוד המון פעמים כדי לדון בכל הבעיות שיצוצו במהלך הדרך.
יוסי יונה: זו מחאתנו.
יוסי יונה: מילה אחרונה- כן, אנחנו ולא באנו לעשות איזה פיליבסטר של מאות שעות.
יוסי יונה: אפילו גם בתחום הזה, שלדעתי אסור להתגמש, חברתי, איילת ורבין, שצריך לנצל את 100 הימים כדי למחות ולצעוק על מה שהיה – באנו לקראת
יוסי יונה: כם במקום של לפגוש אתכם באמצע הדרך.
יוסי יונה: אנחנו חושבים שאין שום עילה ואין שום סיבה טובה להפעיל את סעיף 98.
יואב קיש: צריך כמובן גם לציין את המאבק של ההסתדרות בראשות ניסנקורן לשמר כמה שיותר עובדי רשות ובעניין הזה יש לו גם יד בעניין.
יוסי יונה: אתה מתערב בבחירות?
יואב קיש: אני אומר את דעתי, כמו שאיתן כבל אומר את דעתו, אבל זה נכון, אי אפשר לזלזל ובעניין הזה הוא היה מגורמים המשמעותיים שהביאו לעניין הזה.
יואב קיש: נושא שני – אני עוד רואה שאת חלק מההסתייגויות בודקים – כולן, לא כולן, מה קורה.
יואב קיש: אני אומר עוד פעם – ללא סיבה זה לא יופעל.
יואב קיש: אם תהיה סיבה זה יופעל.
יעקב פרי: קודם כל אני מצטרף לכל מילה של חברתי וחברי.